Sadurungé, buku iki tau diterbitaké penerbit Bhratara, Jakarta, ing taun 1968. Nanging banjur dilarang terbit déning Kejaksaan Agung ing taun 1971 amarga ndungkap prekara-prekara kang "kontrovèrsial" babagan enem Wali Songo kang asalé saka Cina. Ditambah manèh, nalika jaman Orde Baru kabèh prekara kang ana gegayutané karo Cina diilangaké kanthi sistematis kalebu babagan panulisan sejarah. Mula, pamaréntah Orde Baru nalika iku nglarang buku iku diterbitaké amarga lagi ngrembaka pamikiran "anti Cina".